section_heading: Klupska karijera
paragraph_text: Igrač je tek u sezoni 2000./01. vraćen na svoju prirodnu poziciju lijevog beka. Upravo je u toj sezoni Jamie osvojio prve trofeje s klubom. U finalu Kupa UEFA, Redsi su u finalu s rezultatom 4:3 pobijedili španjolski Alaves. Protiv Birmingham Cityja osvojio je Liga kup, a protiv Manchester Uniteda osvojen je Community Shield, prije početka nove sezone. Od ostalih trofeja, tu su FA kup i europski Superkup. U finalu Superkupa Europe, igranom u Monacu, Liverpool je protiv Bayern Münchena vrlo rano došao u vodstvo od 3:0. Međutim, Bayern se u drugom poluvremenu vratio u igru, te je Liverpool do samoga kraja utakmice morao "čuvati" rezultat od 3:2.